# Alice Wonder

Alice Wonder (Cuatro Caminos, 11 d'octubre de 1998), nom artístic d'Alicia Climent Barriuso, és una cantant espanyola. Fa música de caràcter indie pop majoritàriament en anglès, però també en castellà. Ha col·laborat amb artistes com ara Xoel López i Rayden.

## Carrera

Va encetar la carrera a partir de la publicació de versions musicals en format de vídeo curt a Instagram quan tenia 14 anys. El 5 de maig del 2014, va llançar l'EP Take Off, que incloïa les cançons Run Run, Like Mornings i l'homònima al títol del conjunt.
El seu primer disc, FireKid, va sortir a la llum el dia 31 del mateix maig del 2018 i va ser promocionat per plataformes de streaming de música com ara Tidal o Spotify. Es tracta d'una crida metafòrica al talent innat que hi ha dins de cadascú. Segons l'artista, «aquell foc és aquell talent que la gent no es permet d'explotar o incendiar». Va ser produït per Ángel Lujan amb la col·laboració de Jorge González, el teclista de Vetusta Morla. El disc inclou unes quantes cançons que Wonder havia avançat al començament de l'any —Strategy, Clean up the mess i Too mad— i d'altres de noves, com ara el senzill Playgame o Bajo la piel, escrita extraordinàriament en llengua castellana. El març del 2018, va deixar patent que era un treball ple de vivències i imàtgens personals. Com escrivia un crític d'El País, «hi podem endevinar les diferents capes i submons que conviuen dins d'Alice».
El 26 d'octubre del 2022, se'n va anunciar la participació en el Benidorm Fest 2023, celebrat per a seleccionar la candidatura representant d'Espanya al Festival de la Cançó d'Eurovisió d'aquell any. Va sortir victoriosa de la primera semifinal i va esdevenir finalista. Finalment, però, va obtenir la cinquena posició d'entre vuit candidats.

## Vida personal

Ha declarat que sent disfòria de gènere i que mai s'ha acabat de sentir ni home ni dona exclusivament, per la qual cosa s'identifica com a no-binària. Se sent còmoda amb qualsevol pronom personal, tot i que tendeix a fer servir el femení ella. Durant l'adolescència va arribar a autopercebre's com un noi gai, però més tard com a dona. Pel que fa a l'orientació sexual, se sap que primer sortia amb noies i després es va enamorar d'un home més gran amb qui va mantenir una relació amorosa durant dos anys.

## Discografia
### Àlbums

* 2018 – Firekid
* 2022 – Que se joda todo lo demás

### EP

* 2017 – Take Off

### Senzills

* 2018 – Strategy
* 2018 – Clean Up the Mess
* 2018 – Too Mad
* 2018 – Playgame
* 2019 – La apuesta (amb Guille Galván)
* 2019 – Long Journey (amb DAPS i PMP)
* 2020 – Por si apareces
* 2020 – Corazón mármol
* 2020 – White Noise (amb Poems for Jamiro)
* 2020 – No te vayas
* 2021 – Que se joda todo lo demás
* 2021 – O
* 2021 – Sueño raro
* 2022 – Boo (amb DAPS i PMP)
* 2022 – La locura
* 2022 – Yo quisiera

#### Com a artista convidada

* 2020 – El mejor de tus errores (Rayden feat. Alice Wonder)

## Referències

* 1 2 Leal, Nadia. «Alice Wonder y que se joda todo lo demás» (en castellà). Neo2 Magazine, 23-12-2020. [Consulta: 26 octubre 2022].
* ↑ «Alice Wonder, pone el punto y final a agosto en el Gran Baba» (en castellà). Andalucía Información, 29-08-2021. [Consulta: 26 octubre 2022].
* ↑ «El ciclo San Miguel 'On Air' presenta a Alice Wonder en el Theatro Club de Málaga» (en castellà). 20 minutos, 04-02-2020. [Consulta: 26 octubre 2022].
* ↑ «Alice Wonder, la voz que te anima a explotar tu talento oculto» (en castellà). Las mañanas de RNE. Radiotelevisió Espanyola, 20-08-2018. [Consulta: 26 octubre 2022].
* ↑ Moreno, Merce. «Alice Wonder publica 'Firekid', su primer álbum» (en castellà). El Rescate Musical, 31-08-2018. [Consulta: 26 octubre 2022].
* ↑ Tentaciones «Estreno: Alice Wonder adelanta su primer disco sin salir de la habitación» (en castellà). El País [Madrid], 09-03-2018. ISSN: 1134-6582.
* ↑ «Agoney, Alfred García, Meler y Alice Wonder, entre los aspirantes para el 'Benidorm Fest 2023'» (en castellà). , 08-09-2020 [Consulta: 26 octubre 2022].
* ↑ Martínez, Héctor Llanos. «Agoney, Alice Wonder, Fusa Nocta y Megara, primeros finalistas del Benidorm Fest 2023» (en castellà). El País, 01-02-2023. [Consulta: 3 febrer 2023].
* ↑ «Blanca Paloma gana el Benidorm Fest y representará a España en Eurovisión con su flamenco» (en castellà). Público, 05-02-2023. [Consulta: 5 febrer 2023].
* ↑ Castejón, Carla. «Alice Wonder del “cringe” al “orgullo” de Eurovisión» (en castellà). La Razón, 12-01-2023. [Consulta: 5 febrer 2023].
* ↑ Gómez Cascales, Agustín. «Alice Wonder, al Benidorm Fest: “Ensayo delante del espejo mi cara de ganadora de Eurovisión, a lo Zoolander”» (en castellà). Shangay, 31-01-2023. [Consulta: 5 febrer 2023].
* ↑ «Quién es Alice Wonder, la cantante con «disforia de género» que emocionó a la Reina Letizia» (en castellà). ABC, 31-01-2023. [Consulta: 3 febrer 2023].